De Rottefalle
De Rottefalle is in doarp yn de gemeente Smellingerlân, noardeastlik fan Drachten. 

De Rottefalle hat  () ynwenners.

Skiednis 
De Rottefalle is yn de 17e iuw ûntstien as feankoloanje. De Rottefalle hat syn namme te danken oan in Jan Rateller, ek wol Jan Rot neamd. Hy liet ferskiedene fearten grave, wêrûnde ’t Vallata. Skippers neamden it “de Rot syn fal”.

De plaknamme waard foar it earst yn in keapkontrakt fan 1618 neamd. Doe stiene der^neffens in kaart út 1617 al wat hûzen. De bewenners libben der fral fan it stekken fan turf en oan de Lits en de Brouwersgrêft waarden mear wentes boud. Yn 1730 waard ek in standermûne boud. Utsûnderik wie dat de mûne in reiten kape hie. Plannen om de mûne op in oar plak te restaurearjen waarden net útfierd en yn 1921 waaide de mûne om. Sa kaam der in ein oan de lêste noch besteande Fryske standermûne.        

Mei't De Rottefalle yn 1724 in eigen tsjerke krige waard de buorskip in echt doarp. 

Oant 1943 lei de Rottefalle yn trije gemeenten: Smellingerlân, Tytsjerksteradiel en Achtkarspelen. Yn 1953 waard it útroppen ta 'foarbylddoarp' (mei Kerkhoven yn Noard-Brabân), neidat de Rykslânboufoarljochtingstsjinst mei demonstraasje proeffjildsjes, foarbyldperselen en foarbyldbedriuwen de agraryske bedriuwsfiering besocht hie te ferbetterjen. Yn 1956 waarden ek ferbetteringsplannen foar de omkriten fan it doarp opset. As foarbylddoarp foar de ruilferkaveling wurdt Rottevalle neamd yn de Kanon fan Fryslân.

Op it begraafplak stiet ien fan de goed sechstich klokkestuollen yn Fryslân.

Mienskip 
Yn 2017 waard it nije MFA It Werflân iepene. Doarpskrantsje It Slûske ferskynt sânris yn 't jier. De feestkommisje organisearret om de trije jier in skoalle- en doarpsfeest. It Hagehiem is it sportkompleks fan 'e Rottefalle.

Tsjerken 
 (of eardere herfoarme tsjerke)
 (of eardere grifformearde tsjerke) 

 PKN-gemeente De Rottefalle 
 Mennistegemeente -De Rottevalle-It Wytfean

Ferienings 
It doarp hat in soad buertferienings.

(De list is yn 2023 bywurke. Sjoch foar de meast aktuele ynformaasje oer ferienings op de hiemside fan it doarp)

Skoalle 

Sûnt augustus 2016 binne de kristlike en iepenbiere basisskoalle 'De Finne' en 'Yn 'e Mande' as gearwurkingsskoalle tegearre gien. De skoalle is ûnderbrocht yn it yn 2017 iepene multyfunksjonele gebou 'It Werflân', dêr't ek it doarpshûs, it pjutteboartersplak en de jongereinsoas yn sitte.

Befolkingsferrin

Berne 

 Marten Jans van Houten (1801-1879), evangelist en mystikus
 Hindrik Kloosterman (1900-1968), wiskundige
 Joop Boomsma (1945–2018), skriuwer
 Betty Jansma (1990), sportfrou

Ynfrastruktuer

Strjitten 
 Sjoch: Strjitten op De Rottefalle

Iepenbier ferfier 
Buslinen fan ferfierder Qbuzz:
 Line 11: Akkrum - Aldeboarn - Nij Beets - Boarnburgum - De Wylgen - Drachten - Nijtap - De Rottefalle - De Houtigehage - Boelensloane -Surhústerfean - Surhuzum - Stynsgea - Bûtenpost 
 Line 13: Stienwyk - Eesfean - Nijensleek - Frederiksoard - Willemsoard - Noardwâlde - Sânhuzen - Aldeberkeap - Aldhoarne - Jobbegea Skuorregea - Lippenhuzen - De Gerdyk - Terwispel - Drachten - Nijtap - De Rottefalle - Surhústerfean - De Harkema - Droegeham - Koatstertille - Jistrum - Noardburgum - Quatrebras - Hurdegaryp - Tytsjerk - Ljouwert

Ofbylden

Sjoch ek 
 Fryske doarpen

 
Doarp of stêd yn Smellingerlân